Kosovo

Kosovo (;  "" atau  ""Constitution of the Republic of Serbia) ialah sebuah kawasan yang dipertikaikan di rantau Balkan. Republik Kosovo (; ) sebuah negara yang mengisytiharkan kemerdekaan sendiri dan menerima pengiktirafan sesetengah negara sahaja, menguasai kebanyakan wilayahnya secara de facto, di samping penguasaan terhad di Kosovo Utara. Serbia tidak mengiktiraf pemisahan Kosovo secara unilateralStaff (23 July 2010) "Serbia rejects UN legal ruling on Kosovo's secession" BBC News, sebaliknya menganggap Kosovo sebagai entiti tadbiran Pertubuhan Bangsa-Bangsa Bersatu di dalam wilayah kedaulatan Serbia, iaitu Wilayah Autonomi Kosovo dan Metohija (), menurut Perlembagaan Serbia 2006. Metohija () adalah bahagian barat di seluruh wilayah berkenaan.

Kosovo yang tiada pantai bersempadan dengan Serbia Tengah di utara dan timur, Republik Macedonia di selatan, Albania di barat dan Montenegro di barat laut (ketiga-tiga negara tersebut selain Serbia mengiktiraf kedaulatan Republik Kosovo). Bandar raya terbesar dan ibu negara Kosovo ialah Pristina (juga dieja Prishtina atau Priština), diiringi bandar raya lain seperti Peć (), Prizren, Đakovica (), dan Kosovska Mitrovica ().

Pada baharian klasik, wilayah yang lebih kurang berpadanan dengan Kosovo masa kini pernah diduduki oleh bangsa Dardani.Pannonia and Upper Moesia. A History of the Middle Danube Provinces of the Roman Empire. A Mocsy. Ms. 9, 26, 65. Kemudian, wilayah Dardani ditakluki oleh empayar-empayar Rom, Byzantine, Bulgaria dan Serbia. Berikutan Pertempuran Kosovo pada tahun 1389, wilayah berkenaan menjadi sebahagian Empayar Uthmaniyyah; maka kawasan ini mendekati Timur Tengah dan penduduknya memeluk agama Islam. Pada akhir abad ke-19, Kosovo menjadi pusat kebangkitan kebangsaan Albania. Pada tahun 1912, wilayah Uthmaniyah ini terbelah di antara Montenegro dan Serbia, kedua-duanya kemudian menganggotai Yugoslavia pada tahun 1918. Pada Perang Dunia Kedua, kebanyakan tanah Kosovo jatuh dalam wilayah Albania tawanan Itali, diikuti pendudukan Jerman Nazi sebelum menjadi wilayah autonomi di RPS Yugoslavia.

Setelah Perang Kosovo dan pengeboman NATO di Yugoslavia pada tahun 1999, wilayah Kosovo menerima pentadbiran sementara dari Misi PBB di Kosovo (UNMIK), yang kemudian menyerahkan kebanyakan peranannya kepada Misi Kedaulatan Undang-Undang Kesatuan Eropah di Kosovo (EULEX) pada Disember 2008."EU launches Kosovo police mission", BBC, 9 December 2008. – Retrieved on 19 May 2009. Pada Februari 2008, Perhimpunan Kosovo mengisytiharkan kemerdekaan Kosovo sebagai Republik Kosovo. Kemerdekaannya diiktiraf oleh  dan Republik China (Taiwan). Pada 8 Oktober 2008, atas permintaan Serbia, Perhimpunan Agung PBB menerima resolusi yang meminta Mahkamah Keadilan Antarabangsa untuk pendapat nasihat mengenai isu pengisytiharan kemerdekaan Kosovo. Pada 22 Julai 2010, ICJ memutuskan bahawa perisytiharan kemerdekaan Kosovo tidak menyalahi undang-undang antarabangsa, yang mana presidennya menyatakan tiadanya "larangan terhadap perisytiharan kemerdekaan".

 Lihat juga 
 Senarai orang Albania Kosovo
 Rangka Kosovo
 Pembahagian Albania

Nota

Rujukan

 Sumber 














 Pautan luar 

 President of Kosovo 
 Prime Minister of Kosovo 
 Parliament of Kosovo 
 EULEX 
 Kosovo  at The World Factbook by Central Intelligence Agency (CIA)


Kategori:Negara di Eropah
Kategori:Wilayah dipertikaikan
Kategori:Republik
Kategori:Negara dan wilayah berbahasa Serbia
Kategori:Negara dan wilayah berbahasa Bosnia